**ΑΝΑΚΟΙΝΩΣΗ: ΓΕΝΙΚΗ ΕΚΛΟΓΙΚΗ ΣΥΝΕΛΕΥΣΗ**

Αγαπητέ/ή φίλε/η – μέλος του Ομίλου,

Εκ μέρους του Ομίλου Ιστορικού Διαλόγου και Έρευνας (ΟΙΔΕ) θα θέλαμε να εκφράσουμε την ειλικρινή μας ευγνωμοσύνη για τη συνεχή υποστήριξη και συμβολή σας στις προσπάθειές μας για την προώθηση της ιστορικής κατανόησης, της κριτικής σκέψης, της πολυπολιτισμικότητας και του σεβασμού των της διαφορετικότητας και των ανθρωπίνων δικαιωμάτων στην Κύπρο και στο εξωτερικό.

Κατά τη διάρκεια των τελευταίων είκοσι ετών ο ΟΙΔΕ κατάφερε να αναπτυχθεί και να ανθίσει και να αποκτήσει σημαντικό ρόλο στους τομείς της ιστορικής εκπαίδευσης και της εκπαίδευσης για μια κουλτούρα ειρήνης και μη βίας. Αυτό είναι ένα επίτευγμα για το οποίο όλα τα μέλη του ΟΙΔΕ θα πρέπει να είναι περήφανα.

Θα θέλαμε επίσης με την ευκαιρία αυτή να σας ενημερώσουμε ότι η Γενική Εκλογική Συνέλευση του ΟΙΔΕ θα πραγματοποιηθεί το Σάββατο 2 Σεπτεμβρίου 2023 από τις 11:00 π.μ. έως τη 1:30 μ.μ. στο Σπίτι της Συνεργασίας.

Όσοι/ες επιθυμούν να είναι υποψήφιοι/ες για το Διοικητικό Συμβούλιο, θα πρέπει να συμπληρώσουν και να υποβάλουν το συνημμένο ενημερωτικό δελτίο μέχρι την Παρασκευή 25 Αυγούστου 2023 μέσω ηλεκτρονικού ταχυδρομείου στη διεύθυνση: ahdr@ahdr.info. Παρακαλούμε όπως λάβετε υπόψη ότι, σύμφωνα με το άρθρο 19 του καταστατικού του ΟΙΔΕ, τα τακτικά μέλη έχουν το δικαίωμα να θέσουν υποψηφιότητα για το Διοικητικό Συμβούλιο υπό την προϋπόθεση ότι:

1. Έχουν τακτοποιήσει όλες τις οικονομικές τους υποχρεώσεις μέχρι την ημερομηνία της Γενικής Συνέλευσης,

kαι

2. Κατά την ημέρα της Εκλογικής Συνέλευσης, έχει παρέλθει ένα έτος από την ημέρα της εγγραφής τους ως τακτικά μέλη του ΟΙΔΕ.

Σύμφωνα με το άρθρο 16, όλα τα μέλη έχουν δικαίωμα ψήφου εφόσον:

1. Έχουν τακτοποιήσει όλες τις οικονομικές τους υποχρεώσεις μέχρι την ημερομηνία της Γενικής Συνέλευσης,

και
2. Κατά την ημέρα της εκλογικής συνέλευσης έχουν παρέλθει έξι μήνες από την ημέρα της εγγραφής τους ως τακτικά μέλη του ΟΙΔΕ.

Επιπλέον, ο ΟΙΔΕ καλεί όλα τα μέλη να τακτοποιήσουν τις οικονομικές τους υποχρεώσεις τουλάχιστον 15 ημέρες πριν από τη διεξαγωγή των εκλογών και να παρουσιάσουν την ταυτότητα της Κυπριακής Δημοκρατίας κατά την ημέρα των εκλογών.
Για περισσότερες πληροφορίες και διευκρινίσεις, μπορείτε να μας καλέσετε στο τηλέφωνο: +357 22 445740 (εσωτ. 106) ή στείλτε μήνυμα ηλεκτρονικού ταχυδρομείου στη διεύθυνση ahdr@ahdr.info. Μπορείτε να ανανεώσετε τη συνδρομή σας [εδώ](https://www.ahdr.info/get-involved/become-a-member) ή στα γραφεία μας στο Σπίτι της Συνεργασίας τις καθημερινές μεταξύ 10 π.μ. και 5 μ.μ. Σας ευχαριστούμε και πάλι για την υποστήριξή σας. Ανυπομονούμε να σας δούμε στη Γενική Συνέλευση.

Με φιλικούς χαιρετισμούς,

Το Διοικητικό Συμβούλιο του ΟΙΔΕ